**Kutseõpetaja, tase 6**

**ARENGUMAPI JUHEND**

**Tallinn 2022**

**Sisukord**

[1. Üldosa 2](#_Toc144109705)

[2. Arengumapi koostamine 2](#_Toc144109706)

[3. Arengumapi struktuur ja kohustuslik sisu 3](#_Toc144109707)

[Lisad 4](#_Toc144109708)

[Lisa 1. Eneseanalüüsi vorm 4](#_Toc144109709)

[Lisa 2. Kutseõpetaja üldoskuste eneseanalüüsi vorm 11](#_Toc144109710)

[Lisa 3. Tunnikava 12](#_Toc144109711)

[Lisa 4. Pedagoogilise tegevuse vaatlus/analüüs 13](#_Toc144109712)

# 1. Üldosa

Kutseõpetaja arengumapi koostamise eesmärk on tõendada Kutseõpetaja, tase 6 kutsestandardis kirjeldatud kompetentse. Arengumapp esitatakse kutseõpetaja, tase 6 kutse taotlemisel hindamise osana.

Arengumapis tõendab taotleja eneseanalüüsiga (vt Lisa 1) järgmisi kutseõpetaja *kohustuslikke kompetentse*:

1. Õppeprotsessi planeerimine
2. Õppimise ja õppija arengu toetamine
3. Refleksioon ja professionaalne enesearendamine
4. Erialaõppe arendamine
5. Kutseõppe maine kujundamine

Arengumapis tõendab taotleja eneseanalüüsiga (Lisa 2) kutseõpetaja *üldoskusi*.

Arengumapis on võimalik tõendada eneseanalüüsiga (Lisa 1) *valitavaid kompetentse*:

1. Praktika juhendamine
2. Meeskonna ja protsesside juhtimine ning eestvedamine
3. Kolleegide toetamine
4. Täienduskoolituste kavandamine ja läbiviimine
5. Hariduslike erivajadustega õppija toetamine
6. Digipedagoogika rakendamine

Valitavate kompetentside tõendamine ei ole kohustuslik.

Arengumapp peab sisaldama taotleja tööandja vabas vormis koostatud ja allkirjastatud hinnangut.

# 2. Arengumapi koostamine

Arengumapis tõendab kutse taotleja iga kompetentsi olemasolu tõendusmaterjaliga (analüüsi, praktilise töö peegelduse, oskuste ettenäitamise jm kaudu). Esitatud tõendusmaterjalid on seotud eneseanalüüsiga (Lisa 1 ja Lisa 2) ning sisaldavad näiteid nende tõendamiseks. Tõendusmaterjali kogumine on kutse taotleja ülesanne, taotleja vastutab selles esitatud materjalide tõesuse eest. Hea tõendusmaterjal annab informatsiooni kompetentside ja üldoskuste olemasolu kohta.

Digitaalne arengumapp on koostatud struktureeritult (selles esitatavad materjalid on loogilises järjestuses ning moodustavad terviku), keeleliselt korrektselt ja autoriõigusi arvestades.

Arengumapp on:

* Peegeldav - peegeldab kutseõpetaja eneseteadlikkust ja eneseanalüüsi kutseõpetajaks kujunemisel.
* Kõikehõlmav - sisaldab tõendavaid materjale kogu hinnatava kompetentsi kohta.
* Isikupärane – võimaldab tuua esile kutseõpetaja loovuse ja isikupära. Arengumapi sisu ja vorm on loovalt ja isikupäraselt lahendatud.
* Autentne – arengumapis esitatud tõendusmaterjalid ning eneseanalüüs on autentsed, st koostatud taotleja enese poolt.

Arengumapp esitatakse määratud tähtajaks kutseandja poolt teavitatud aadressile.

# 3. Arengumapi struktuur ja kohustuslik sisu

Kutse taotleja koostab arengumapi järgmise struktuuri järgi.

|  |  |
| --- | --- |
| **Arengumapi osa** | **Sisu** |
| Tiitelleht/avaleht | Sisaldab taotleja ees- ja perekonnanime, pealkirja (sh taotletava kutse nimetust ja taset), esitamise aega (kuupäev ja aasta). |
| Sisukord/menüü | Loetelu arengumapis sisalduvatest materjalidest |
| Sissejuhatus/andmed koostaja kohta | Taotleja lühitutvustus vabas vormis (haridustee, töökogemus jm kutse taotlemisel oluline taustainfo) |
| Kompetentse tõendavad materjalid ja kohustuslikud osad | Arengumapi sisuline osa peab sisaldama järgmisi kohustuslikke osi:   1. **Eneseanalüüs vastavalt eneseanalüüsi vormile (Lisa 1**), milles taotleja esitab praktilise töö peegeldused (nt juhtumianalüüsid, milles taotleja kirjeldab ja analüüsib oma tegevust pedagoogilistes situatsioonides) jm kompetentse tõendavad materjalid (tunni salvestus, taotleja koostatud rakendus- või töökava, näiteid õppeülesannetest, e-kursustest, õpiobjektidest, hindamise kirjeldused jm näitlikud materjalid). 2. **Kutseõpetaja üldoskuste eneseanalüüs (Lisa 2)** 3. **Tööandja vabas vormis koostatud ja allkirjastatud hinnang taotlejale**   Soovi korral võib tõendusmaterjalidena esitada:   * tunnikava (Lisa 3) * taotleja tundi vaadelnud isiku pedagoogilise tegevuse vaatlus/analüüsi (Lisa 4). |
| Kasutatud allikad | Autoriõigustega seotud informatsioon |
| Lisad | Lisainformatsioon, mida taotleja peab vajalikuks esitada |

# Lisad

### Lisa 1. Eneseanalüüsi vorm

|  |  |
| --- | --- |
| **KUTSEÕPETAJA, TASE 6 KOHUSTUSLIKE KOMPETENTSIDE TÕENDUS** | |
| **B.3.1. Õppeprotsessi planeerimine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Enda töö kavandamine:*   1. Kuidas kavandan oma tegevused koostöös kolleegidega, arvestades tööülesandeid ja organisatsiooni tööplaani/tegevuskava? 2. Kuidas kavandan õppetegevust lähtuvalt nüüdisaegsest õpikäsitusest, õppekavast ja sellega seonduvatest dokumentidest ning tagasiside analüüsist? 3. Kuidas koostan, kohandan või muudan koostöös kolleegidega nõuetekohase mooduli rakenduskava, arvestades sihtrühma ja lõimingu aspekte? |  |
| *Õppetegevuse kavandamine:*   1. Kuidas püstitan õppe eesmärgi lähtuvalt õppekava ja mooduli õpiväljunditest, arvestades võtmepädevusi ja eriala- ning üldõpingute lõimingut? 2. Kuidas valin õpiväljunditest, sihtrühmast, õppija eripärast ja lõimingust lähtuvalt õppemeetodid? 3. Kuidas valin õppetööks asja- ja ajakohase õppevara, lähtudes õpiväljunditest ja õppija eripärast? 4. Kuidas tagan õppematerjalide õigeaegse olemasolu vastavalt organisatsiooni töökorraldusele? 5. Kuidas planeerin õpiväljunditest lähtuva ja õppija eripära arvestava hindamismetoodika? |  |
| **B.3.2.Õppimise ja õppija arengu toetamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Õppija arengu- ja õpivajaduste väljaselgitamine:*   1. Kuidas selgitan välja õppija eripära (nt arengu- ja õpivajadused, võtmepädevused, varasem õpi- ja töökogemus) kaasates õppijaid ja kolleege? |  |
| *Turvalise, õppija arengut soodustava õpikeskkonna loomine:*   1. Kuidas kujundan õppimist ja õppija arengut soodustava vaimselt, sotsiaalselt ja füüsiliselt turvalise õpikeskkonna, arvestades õppija eripära ning lähtudes õpiväljunditest ja kaasaegsest tehnoloogiast? 2. Kuidas tegutsen ohu ja esmaabi vajaduse korral vastavalt organisatsioonis kehtestatud nõuetele? 3. Kuidas märkan grupiprotsesse ja arvestan oma tegevuses grupi mõju iga liikme õpimotivatsioonile, õppimise tulemuslikkusele ja üldinimlike väärtuste ning hoiakute kujunemisele? |  |
| *Õppijate arengu toetamine õpieesmärkide saavutamisel:*   1. Kuidas selgitan õppijatele õppe eesmärke, oodatavaid õpiväljundeid, õppesisu ja hindamise põhimõtteid lähtuvalt õppekavast? 2. Kuidas viin läbi õppe, lähtudes õppekavast, kasutades õppija arengut toetavaid õppemeetodeid, töövõtteid, materjale ja vahendeid? 3. Kuidas lõimin õppeprotsessis teoreetilist ja praktilist õpet ning võtmepädevusi? 4. Kuidas kogun sobivate meetoditega informatsiooni õppijate erialase arengu ja motivatsiooni kohta õppe tulemuslikkuse parendamiseks? 5. Milliseid erinevaid võimalusi kasutan õppijate motiveerimisel? 6. Kuidas planeerin ja rakendan individuaalset lähenemist, arvestades õppija eripära? 7. Kuidas vajadusel rakendan individuaalset õppekava? |  |
| *Õppimist ja õppija arengut toetav tagasiside ja hindamine:*   1. Kuidas annan õppijatele õpiväljundite saavutamise kohta õppimist toetavat tagasisidet kogu õppe vältel, lähtudes hindamiskriteeriumidest? 2. Kuidas hindan õppija õpiväljundite saavutamist, lähtudes väljundipõhise hindamise põhimõtetest ja kasutades aja- ja asjakohaseid hindamismeetodeid? |  |
| *Osapoolte informeerimine ja kaasamine:*   1. Kuidas informeerin osapooli õpieesmärkidest, õppe- ja praktikakorraldusest (sh VÕTA võimalustest, hindamisest) või tugiteenustest erinevaid infokanaleid kasutades? |  |
| **B.3.3. Refleksioon ja professionaalne enesearendamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Õpetaja* o*ma töö refleksioon, analüüsimine ja enesehindamine:*   1. Kuidas reflekteerin oma tööd, tuues välja õnnestumised ja arenguvajadused 2. Kuidas küsin oma tööle regulaarselt tagasisidet õppijatelt, kolleegidelt, juhtidelt? 3. Kuidas analüüsin oma tegevust, toetudes refleksioonile ja tagasisidele? 4. Kuidas seab endale konkreetseid arengueesmärke, lähtudes enese arenguvajadustest? 5. Kuidas kavandab eneseanalüüsile tuginedes oma arengut kutseõpetajana. |  |
| *Enese professionaalne arendamine:*   1. Kuidas hoian end järjepidevalt kursis eri- ja kutseala arengutega, parimate praktikatega ja uuenduslike tehnoloogiatega ning arendan oma õpetamise ja erialaseid kompetentse (nt stažeerides, osaledes erialakonverentsidel, õpirändes, praktikal välisriigis, erialastes koostööprojektides ja võrgustikes, messidel, infopäevadel, töötades läbi erialast või õpetamisega seotud kirjandust), lähtudes oma arenguvajadustest ja -eesmärkidest? 2. Kuidas kasutan oma töös ja jagan õpikogukondades eri- ja kutseala uuendusi? |  |
| **B.3.4. Erialaõppe arendamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Õppekava, sh rakenduskava koostamine ja arendamine:*   1. Kuidas osalen uute õppekavade väljatöötamise töörühmas ja/või koostan nõuetekohase rakenduskava, arvestades sihtrühma ja eriala arengut? 2. Kuidas teen ettepanekuid töörühma juhile õppe- ja/või rakenduskava muutmiseks, arvestades sihtrühma ja eriala arengut? |  |
| *Õppevara ja metoodiliste materjalide koostamine, kohandamine ja uuendamine:*   1. Kuidas kohandan õppevara vastavalt sihtrühmale ja eriala arengutele? 2. Kuidas analüüsin õpivara puudusi vastavalt eriala arengule ja tehnoloogia uuendustele? 3. Kuidas teen ettepanekuid õpivara uuendamiseks? |  |
| *Kaasaegsete tehnoloogiate kasutusvõimaluste tutvustamine ja rakendamine erialaõppes:*   1. Kuidas kasutan uuenduslikke tehnoloogiaid õppetegevuse läbiviimisel? 2. Kuidas tutvustan uusi erialaseid tehnoloogiaid ja teen ettepanekuid nende kasutuselevõtuks erialaõppes? |  |
| *Osalemine kooli arendustegevustes ja kvaliteeditagamise protsessis:*   1. Kuidas osalen kooli arendustegevustes, täites oma pädevuse piires sellega seotud ülesandeid? 2. Kuidas teen ettepanekuid õppekavarühma arendamiseks lähtuvalt kooli arengukava eesmärkidest ja tegevuskavast. |  |
| *Erialaste võistluste ja konkursside korraldamine:*   1. Kuidas osalen erialaste kutsemeisterlikkuse võistluste või konkursside korraldamisel ning võtan vastutuse osade töölõikude eest? |  |
| **B.3.5. Kutseõppe maine kujundamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Avalikkuse teavitamine oma eriala kutseõppe võimalustest, eriala ja kutsehariduse populariseerimine:*   1. Kuidas populariseerin oma eriala ja kutseharidust, sh korraldan koostöös kolleegidega õpetatavat eriala tutvustavaid sündmusi ja/või levitan teavet oma kutseala kutseõppe võimaluste kohta? |  |
| *Organisatsiooni kultuuri kujundamine:*   1. Kuidas osalen organisatsiooni kultuuri kujundamise protsessis (näiteks teen ettepanekuid selle arendamiseks) ja lähtun õppekasvatustöös organisatsiooni väärtustest. |  |

|  |  |
| --- | --- |
| **KUTSEÕPETAJA, TASE 6 VALITAVATE KOMPETENTSIDE TÕENDUS** | |
| **B.3.6. Praktika juhendamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Praktika ettevalmistamine:*   1. Kuidas planeerin lähtuvalt praktika eesmärgist õppijate praktikaks ettevalmistuse; 2. Kuidas selgitan õppijatele ja praktikakoha juhendajatele praktika eesmärke, õpiväljundeid ning hindamist? 3. Kuidas toetan õppijat individuaalsete praktikaeesmärkide seadmisel? 4. Kuidas osalen praktika arendustegevustes? |  |
| *Praktika juhendamine:*   1. Kuidas toetan õppijat eesmärkide saavutamisel? 2. Kuidas juhendan õppijat praktikaga seotud küsimustes ja enesehindamisel? 3. Kuidas juhendan kooli ja praktikakoha esindajaid praktikakorralduse küsimustes? |  |
| *Praktika hindamine:*   1. Kuidas annan õppijale tagasisidet praktika õpiväljundite saavutamise kohta? 2. Kuidas korraldan praktika hindamise vastavalt õppekavas sätestatud hindamiskriteeriumitele, kaasates kooli ja praktikakoha esindajaid? |  |
| **B.3.7. Meeskonna ja protsesside juhtimine ning eestvedamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Meeskonna juhtimine ja eestvedamine:*   1. Kuidas sean koos meeskonnaga selle tegevuse eesmärgid, lähtudes organisatsiooni ülesannetest, eesmärkidest ja väärtustest? 2. Kuidas juhin meeskonda eesmärgipäraselt? 3. Kuidas motiveerin ja innustan meeskonnakaaslasi? 4. Kuidas annan asjakohast tagasisidet? |  |
| *Protsesside juhtimine:*   1. Kuidas algatan ja käivitan protsessi lähtuvalt eesmärkidest? 2. Kuidas planeerin ja leian ressursid protsesside läbiviimiseks? 3. Kuidas jälgin tegevuste läbiviimist, vajadusel kavandan muudatusi? 4. Kuidas analüüsin ja hindan tegevusi ning tulemusi ning annan tagasisidet? 5. Kuidas korraldan probleemide lahendamise? |  |
| *Töö korraldamine:*   1. Kuidas korraldan meeskonna tööd, andes meeskonna liikmetele asjakohaseid ülesandeid vastavalt nende oskustele, võimetele ja isikuomadustele ja kasutades sobivaid juhtimisvõtteid? 2. Kuidas prioriseerin tegevused? 3. Kuidas delegeerin tööülesandeid otstarbekalt ning annan selgeid juhiseid? 4. Kuidas tagan meeskonna liikmete informeerituse töötervishoiu- ja tööohutusnõuetest ning jälgin nende täitmist? |  |
| **B.3.8. Kolleegide toetamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Kolleegide koolitamine:*   1. Kuidas jagan oma teadmisi ja valdkonna-alast teavet kolleegidega? |  |
| *Kolleegide mentorlus või õpetajakoolituse praktika juhendamine:*   1. Kuidas toetan juhendatavat kolleegi kooli ja õpetajatööga kohanemisel lähtuvalt tema arenguvajadustest ja/või juhendan õpetajakoolituse praktikat lähtuvalt praktika eesmärgist ja praktikandi vajadustest? |  |
| **B.3.9. Täienduskoolituse kavandamine ja läbiviimine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Koolitusvajaduse selgitamine:*   1. Kuidas selgitan välja ja analüüsin erinevaid osapooli kaasates täienduskoolitusel osalejate koolitusvajadused? |  |
| *Koolituse planeerimine:*   1. Kuidas osalen täienduskoolituse õppekava väljatöötamisel, arvestades sihtrühma vajadusi? 2. Kuidas kavandan õppe lähtuvalt täienduskoolituse õppekavast ja osalejate eripärast? 3. Kuidas valin sobivad hindamismeetodid õpiväljundite saavutatuse hindamiseks? 4. Kuidas kavandan tegevused õppimist toetava õppekeskkonna loomiseks? |  |
| *Täienduskoolituse läbiviimine:*   1. Kuidas viin läbi täienduskoolituse, lähtudes kavandatust ning arvestades õpi- või töökeskkonna ja osalejate eripära? 2. Kuidas kohandan õppeprotsessi vastavalt osalejate edasijõudmisele? 3. Kuidas märkan ja tunnen grupi arengus toimuvat, reageerin õpiprotsessi toetaval viisil? 4. Kuidas pakun õppijaile tuge õpioskuste omandamisel, juhendades iseseisvat õppimist ja tagasisidestades õppija tegevust? 5. Kuidas hindan õpiväljundite saavutatust, kasutades asjakohaseid hindamismeetodeid? |  |
| *Tagasiside analüüs:*   1. Kuidas kogun osalejatelt sobivate meetoditega tagasisidet ja analüüsin seda (sh oma tegevust)? 2. Kuidas teen ettepanekuid õppekava parendamiseks koolituse tulemustest ja tagasiside analüüsist? |  |
| **B.3.10. Hariduslike erivajadustega õppija toetamine õppeprotsessis** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Kaasava hariduse põhimõtete rakendamine õppeprotsessis:*   1. Kuidas orienteerun HEV valdkonda puudutavates õigusaktides, tean ja kasutan hariduslike erivajadustega seotud õppekorralduse võimalusi? 2. Kuidas mõistan ja kasutan HEV valdkonnas kasutatavat enamlevinud terminoloogiat? 3. Kuidas jälgin iga õppija arengudünaamikat ja toimetulekut ning märkan õppeprotsessis teistest eristuvat õppijat ja toe vajadust? 4. Kuidas koostöös tugispetsialistidega tunnen ära tuge vajavate õppijate erivajaduste liigid? 5. Kuidas märkan ja hindan toe vajadust vastavalt õppija erivajadustele ning koostöös osapooltega selgitan välja tuge vajava õpilase individuaalsed arengu ja õpivajadused? |  |
| *Õppe kohandamine:*   1. Kuidas kujundan õpikeskkonda vastavalt õppija vajadustele ja arengule, tagades õpitoe ja eduelamuse? 2. Kuidas viin läbi õppija arengut toetavaid tegevusi individuaalselt või rühmas? 3. Kuidas sean võimalusel koos tuge vajava õppijaga õppijale jõukohased õpieesmärgid, vajadusel koostan ja rakendan individuaalseid õppekavu, jõukohastan õppevara ja töökorraldusi ning suunan õppijat kasutama abimaterjale? 4. Kuidas teen õppe kohandamisel ja rakendatud tugimeetmete efektiivsuse analüüsimisel koostööd tugispetsialistide ja õpetajatega? 5. Kuidas annan HEV õppijale jt osapooltele tagasisidet õppija arengu kohta? |  |
| **B.3.11. Digipedagoogika rakendamine** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| *Koolitamine ja nõustamine:*   1. Kuidas loon ja koostan juhend- ja metoodilisi materjale digivahendite rakendamiseks oma õppeasutuses? 2. Kuidas korraldan ja viin läbi digipädevuste arengut ja erinevate digivahendite mõtestatud kasutamist toetavaid sisekoolitusi? 3. Kuidas soovitan digivahendeid, nõustan ja abistan kolleege digivahendite leidmisel, kasutusele võtmisel ja turvalisel kasutamisel? 4. Kuidas tõhustan koostöös oma kooli õpetajatega digivahendite kasutamist õppetöös? |  |
| *Õpikeskkonna kujundamine:*   1. Kuidas analüüsin organisatsiooni digitaristut ja teen ettepanekuid selle kaasajastamiseks ning rakendamiseks õppeprotsessis? 2. Kuidas hindan turvariske ja teen ettepanekuid nende maandamiseks? |  |
| *Arendustegevus:*   1. Kuidas toetan ja hindan digivahendite väljapakkumise ja digipädevuse õppetöösse lõimimisega õppekava arendustööd? |  |

## Lisa 2. Kutseõpetaja üldoskuste eneseanalüüsi vorm

|  |  |
| --- | --- |
| **KUTSEÕPETAJA, TASE 6 ÜLDOSKUSED** | |
| **Analüüsitavad hindamiskriteeriumid** | **Eneseanalüüs koos näidetega, selgituste ja viidetega tõendusmaterjalidele** |
| Kuidas juhindun oma töös õpetaja kutse-eetikast? |  |
| Kuidas toetan oma tegevuse kaudu kutse-eetika ja õpetaja ameti laiemat teadvustamist ning väärtustamist ühiskonnas esindades õpetaja professiooni ja suheldes erinevate sihtgruppidega? |  |
| Kuidas järgin üldinimlikke ja ühiskondlikke väärtusi ja norme erinevates keskkondades ja kujundan oma eeskujuga õppijate väärtusi? |  |
| Kuidas arendan ennast eesmärgipäraselt ja määratlen end õppiva professionaalina, tajudes sellest lähtuvat vastutust ja rolli ühiskonnas? |  |
| Kuidas arvestan oma töös Eesti ja Euroopa kultuuripärandit ja -saavutusi, erinevate regioonide kultuurilist ja keelelist mitmekesisust ja vajadust seda säilitada ning loomingulise eneseväljendamise olulisust igapäevaelus? |  |
| Kuidas rakendan matemaatikale, loodusteadustele ja tehnoloogiale omaseid teadmisi ja meetodeid probleemide lahendamisel? |  |
| Kuidas järgin säästva arengu põhimõtteid ja käitun keskkonnasäästlikult ning vahendan jätkusuutlikkuse ja keskkonnateadlikkuse põhimõtteid? |  |

### Lisa 3. Tunnikava

|  |  |  |  |  |  |
| --- | --- | --- | --- | --- | --- |
| Õppekava:  Moodul: | | | | | |
| Tunni teema: | |  | | | |
| Sihtrühma kirjeldus: | | *Nt kutsekeskharidus, Veebispetsialist, 3.kursus, õppegrupis 15 õpilast jne* | | | |
| Tunni eesmärk (eesmärgid) | | *missuguste teadmiste ja oskuste omandamist ning hoiakte kujunemist õpetusega taotletakse* | | | |
| Õpiväljundid: | |  | | | |
| Hindamine/ tagasiside: | |  | | | |
| Meetod(id): | |  | | | |
| Kasutatavad õppevahendid: | |  | | | |
| Lisainfo: | | *Nt paaristund 1,5 h, praktiline töö, teoreetiline töö vms* | | | |
| **Tunni käik** | | | | | |
| **Tunni etapid** | **Aeg, min** | | **Õpilase tegevus** | **Õpetaja tegevus** | **Pedagoogiline põhjendus (miks?)** |
| I Aktualiseerimine (sissejuhatus)  *Häälestamine* |  | | *Mida õpilased teevad?* | *Mida õpetaja teeb?* | *Miks on sellised tegevused kavandatud* |
| II Uute teadmiste ja tegevusvõtete omandamine  *Õppimine* |  | |  |  |  |
| III Oskuste ja vilumuste kujunemine  *Peegeldus* |  | |  |  |  |
| Lõpetamine |  | |  | *iseseisva töö tutvustamine vm* |  |

*Tunnikava koostamisel tuleb lähtuda tunni tervikust. Selle all mõistetakse seda, et kui on tegemist paaris tunniga (2x45min), siis koostatakse üks tunnikava tundidele, sama kehtib ka praktiliste tundide puhul, kus tunde võib olla rohkem kui kaks. Oluline on anda edasi tunni tervik, mis sisaldab tunni etappe ja sisulist tegevust ning on kooskõlas tunni eesmärgiga (eesmärkidega), õpiväljundite ja tagasiside saamisega (hindamisega). Tunni etapid võivad sisaldada järgmisi tegevusi:*

*I Aktualiseerimine (sissejuhatus)*

* *tunni organiseerimine*
* *eesmärgi püstitus*
* *eelteadmiste, vajaduste, huvide aktiviseerimine*
* *iseseisvale tööle tagasiside andmine*
* *küsitlemine ja vestlus eelnevate teadmiste meeldetuletamiseks ja tunni jaoks vajalikuks tegemiseks; tuletatakse meelde varemõpitu, millel baseerub uus teema*
* *huvi äratamine uue materjali vastu (õpilast motiveeriva olukorra loomine)*
* *harjutamine oskuste värskendamiseks ning teadmiste ja oskuste kohandamiseks uue õppematerjali tarvis*

*II Uute teadmiste ja tegevusvõtete omandamine (õppimine)*

* *huvi (õpimotivatsiooni) hoidmine*
* *õpilaste toetamine, julgustamine*
* *uue info sidumine varasemate teadmistega*
* *seoste loomine isikliku kogemusega*
* *mõistmine, arusaamine*
* *tähenduse loomine*
* *uute mõistete, nendevaheliste seoste ja tegevusvõtete selgitamine*
* *uute tegevusvõtete demonstreerimine*
* *tunnetusülesannete (õpiprobleemide) lahendamine*

*III Oskuste ja vilumuste kujunemine (refleksioon)*

* *millised on võimalused teadmiste rakendamiseks*
* *tervikpildi loomine*
* *kokkuvõtted eesmärkide täitmisest, hinnangud (hinded)*
* *tagasiside õpilaste tegevusele*
* *teema laiendus (iseseisev töö) koos põhjendusega, miks see on oluline*
* *uute eesmärkide püstitamine/ järgmise tunni tegevused*
* *harjutamine teadmiste rakendamiseks vajalike oskuste ja vilumuste kujundamiseks*

### Lisa 4. Pedagoogilise tegevuse vaatlus/analüüs

**Õpetaja:**

**Õppetund:**

|  |  |  |
| --- | --- | --- |
| **Hinnatavad tegevused** | **Hindamiskriteeriumi lävend** | **Tagasiside ja hinnang** |
| Õppe ülesehitus | - teavitab õppijaid selgelt õppe algusest, arvestades õppijate  eripäraga  - teavitab õppijaid arusaadavalt õppe eesmärkidest, oodatavatest õpiväljunditest, õppesisust ja hindamisest lähtuvalt õppekavast;  - viib õpet läbi vastavalt planeeritule, lähtudes õppekavast ja õppe ülesehituse loogikast;  - lõpetab õppetegevuse õigeaegselt. |  |
| Õppimise ja õppija arengu toetamine | - selgitab välja õppegrupi arengu- ja õpivajadused, kaasates õppijaid;  - märkab õppija erisusi ja hariduslike erivajadusi toetades õppijat sellest lähtuvalt;  - viib läbi õpet, kasutades õppija arengut toetavaid õppe- ja hindamismeetodeid, töövõtteid, materjale ja vahendeid; arvestades õppijate varasemat õpi- ja töökogemust, sh üldoskusi  - lõimib õppeprotsessis teoreetilist ja praktilist õpet ning üld- ja võtmepädevusi, rakendades erinevaid koosõppimise vorme, näitlikustamist ja arutelu õpitegevusena;  - motiveerib õppima, pakkudes õpitava erialaga seotud õppeülesandeid, arvestades varasemaid teadmisi ja oskusi ning luues eduelamuse õppijale;  - toetab õppija arengut läbi õpetaja ja õppija ühise arutelu. |  |
| Õpi-  keskkonna kujundamine | - kujundab õppimist ja õppija arengut soodustava vaimselt, sotsiaalselt ja füüsiliselt turvalise õpikeskkonna vastavalt õpiväljunditele, arvestades õppija eripära;  - arvestab oma tegevuses grupi mõju iga liikme õpimotivatsioonile, õppimise tulemuslikkusele ja üldinimlike väärtuste ning hoiakute kujunemisele;  - toetab oma tegevuse ja isikliku eeskujuga õppijate väärtushoiakute kujunemist;  - lahendab vajadusel probleeme ja rakendab konflikti lahendamise võtteid, arvestades grupi eripära;  - kujundab tehnoloogiarikka õpikeskkonna lähtuvalt õpiväljunditest ja kasutatavast meetodist, arvestades sihtrühma eripära  - järgib töötervishoiu ja tööohutuse nõudeid õpikeskkonnas |  |
| Tagasiside õppimise kohta | - annab õppijatele õpiväljundite saavutamise kohta motiveerivat ja arengut toetavat tagasisidet kogu õppeprotsessi vältel, arvestades hindamiskriteeriume;  - kasutab hindamismeetodeid põhjendatult, lähtudes õpiväljunditest;  - hindab õppija õpiväljundite saavutamist vastavalt planeeritule, lähtudes väljundipõhise hindamise põhimõtetest ja kasutades aja- ja asjakohaseid hindamismeetodeid. |  |

**Vaatleja /analüüsija ees- ja perekonnanimi:**

**Kuupäev:**